**Կարմիր, Սպիտակ և Թագավորական Կապույտ** (անգլ.՝ Red, White & Royal Blue), 2023 թվականի ամերիկյան ռոմանտիկ կատակերգություն, որի ռեժիսորն է Մեթյու Լոպեսը, ֆիլմը նրա ռեժիսորական դեբյուտն է, որը նա գրել է Թեդ Մալավերի հետ։ Սցենարն ստեղծվել է Քեյսի Մաքքուիսթոնի 2019 թվականին լույս տեսած համանուն վեպի հիման վրա։ Այն պատմում է ԱՄՆ նախագահի որդու (Թեյլոր Զախար Պերես) և Բրիտանիայի արքայազնի (Նիկոլաս Գալիցին) զարգացող սիրային կապի մասին։ Քլիֆթոն Քոլինզ կրտսերը, Սառա Շահին, Ռեյչել Հիլսոնը, Սթիվեն Ֆրայը և Ումա Թուրմանը կատարել են երկրորդական դերեր։

2019 թվականին Amazon Studios-ը հայտարարել է ֆիլմի մշակման մասին, որտեղ Գրեգ Բերլանտին հանդես է գալիս որպես պրոդյուսեր։ 2021 թվականին Լոպեսը՝ Մալավերի հետ հայտարարվել է որպես ռեժիսոր և համահեղինակ։ Քասթինգի հայտարարությունները սկսվել են 2022 թվականի հունիսին, երբ Թեյլոր Զախար Պերեսը, Գալիցինը և Թուրմանը հայտարարել են, որ կատարելու են իրենց համապատասխան դերերը։ Մնացած դերասանական կազմի մեծամասնությունը հայտարարվել է հաջորդ ամիս։ Նկարահանումները տեղի են ունեցել Անգլիայում՝ 2022 թվականի հունիսից օգոստոս ընկած ժամանակահատվածում։

Ֆիլմի պրեմիերան կայացել է Լոնդոնում BFI IMAX-ի ժամանակ՝ 2023 թվականի հուլիսի 22-ին, իսկ թողարկումը կայացել է օգոստոսի 11-ին Amazon Prime Video-ով։

Սյուժե
------

ԱՄՆ առաջին կին նախագահ Էլեն Քլերմոնտի որդին՝ Ալեքս Քլերմոնտ-Դիասը, ներկա է գտնվում Անգլիայի թագավորի ավագ թոռի՝ արքայազն Ֆիլիպի հարսանիքին։ Նրան ուղեկցում է իր լավագույն ընկերուհի Նորա Հոլերանը։ Ալեքսը զզվում է արքայազն Հենրիից՝ Ֆիլիպի կրտսեր եղբորից, որը Ֆիլիպից հետո «պահեստային» թագաժառանգ է։ Ընդունելության ժամանակ Ալեքսն ու Հենրին վիճաբանության մեջ են մտնում, որի արդյունքում հարսանեկան տորթն ընկնում է նրանց վրա, իսկ հաջորդ առավոտյան թերթերում որոշ ամոթալի նորություններ են հայտնվում։

Միջադեպի հետևանքները մամուլի համար մեղմելու համար, հատկապես այն բանի համար, որ նախագահ Քլարեմոնտը ձգտում է վերընտրվել, Ալեքսը և Հենրին ստիպված են մի շարք բեմադրված հարցազրույցներ և համատեղ հրապարակային ելույթներ ունենալ, որտեղ նրանք ներկայանում են որպես ընկերներ։ Ավելի ուշ, երբ մենակ են մնում՝ Ալեքսը խոստովանում է Հենրիին, որ սկսել է ատել նրան այն բանից հետո, երբ Հենրին արհամարհել է Ալեքսին՝ առաջին անգամ որպես հանրային գործիչ հանդես գալու ժամանակ։ Հենրին ներողություն է խնդրում և բացատրում, որ իր հանկարծակի հեռանալը պայմանավորված է եղել նրանով, որ նա դեռ սգում էր իր հոր մահը, բայց նրան թույլ չեն տվել հեռանալ հասարակական կյանքից։ Ավելի ուշ նա ասում է Ալեքսին, որ վերջինս իրեն դուր է գալիս։ Երկուսն էլ հարթում են իրենց մեղքը, իսկ ավելի ուշ հեռախոսահամարներով են փոխանակում և դառնում զվարճալի, կատակասեր ընկերներ։

Ալեքսի ամենամյա ամանորյա խնջույքին հրավիրված Հենրին հանկարծակի հեռանում է այն բանից հետո, երբ տեսնում է, թե ինչպես է Ալեքսը կեսգիշերն համբուրվում մի քանի աղջիկների հետ։ Ալեքսը հետևում է նրան դրսում՝ Սպիտակ տան տարածք։ Հենրին համբուրում է Ալեքսին, բայց ի զարմանս Ալեքսի՝ հաջորդ օրը չի պատասխանում իր հետ կապվելու Ալեքսի փորձերին։ Ավելի ուշ Նորային վստահելուց հետո՝ Ալեքսը հասկանում է, որ Հենրին իրեն դուր է գալիս։

Շաբաթներ անց՝ նախագահական ընթրիքի ժամանակ Ալեքսը վերամիավորվում է Հենրիի հետ և համբուրում նրան։ Զույգը հարաբերությունների մեջ է մտնում, թեև նրանք գաղտնի են պահում իրենց հարաբերությունները, սակայն այդ մասին իմանում են Նորան, Հենրիի քույր Բեատրիսը, Հենրիի լավագույն ընկեր Փերսին և նրանց մոտ միշտ ներկա Գաղտնի ծառայության և MI5 թիկնապահները։

Զույգը կրկին հանդիպում է Փարիզում։ Մինչ նրանք մենակ են հյուրանոցի իրենց համարում, Հենրին առաջարկում է սեքսով զբաղվել։ Ալեքսը համաձայն է, բայց նյարդայնանում է, քանի որ նախկինում երբեք սրբանային սեքսով չի զբաղվել այլ տղամարդու հետ։ Հենրին օգնում է Ալեքսին իր առաջին համասեռական սեքսում։ Հետո, երբ նրանք միասին պառկում են անկողնում՝ նրանք զրուցում են իրենց կյանքի, զգացմունքների և ապագայի հույսերի մասին։

Երբ Ալեքսը ծրագիր է կազմում, թե ինչպես իր մայրը հաղթի Տեխասում առաջիկա ընտրություններում, նախագահ Քլերմոնտը նրան ուղարկում է այնտեղ՝ Տեխասի իր քարոզարշավը ղեկավարելու։ Ավելի ուշ նա մեկնում է Նյու Յորք՝ Բրուքլինի դեմոկրատական կուսակցության ազգային համագումարում ելույթ ունենալու համար։ Հենրին անսպասելիորեն այցելում է նրան այնտեղ և նրանք նորից սեքսով են զբաղվում։ Հաջորդ առավոտ Զառան՝ Սպիտակ տան աշխատակազմի ղեկավարի տեղակալը, հայտնաբերում է երկուսին միասին և նախատում նրանց պահանջելով, որ Հենրին վերադառնա Անգլիա։ Ավելի ուշ Ալեքսը ամենի մասին խոստովանում է իր մորը, որը աջակցում է նրան, բայց խորհուրդ է տալիս լավ մտածել իր հարաբերությունների մասին, քանի որ զույգի հանրային պրոֆիլն անկասկած լուրջ խնդիրներ կարող է առաջացնել։

Ալեքսը Հենրիին հրավիրում է Օսթինից ոչ հեռու գտնվող իր ընտանիքի հանգստյան տուն և Ալեքսը սկսում է ասել Հենրիին, որ սիրահարված է նրան, բայց Հենրին, ճնշված զգալով և վախենալով, որ չի կարող պահպանել սիրային հարաբերությունները, քանի որ բրիտանական թագավորական ընտանիքը չի հանդուրժի իրավահաջորդության գծում լինելով բացահայտ միասեռական հարաբերությունները՝ թողնում է խոսակցությունը և փախչում Անգլիա։ Նա հրաժարվում է պատասխանել Ալեքսի՝ իր հետ կապվելու փորձերին։ Ալեքսը անսպասելիորեն այցելում է Հենրիին Լոնդոնում և բացատրություն պահանջում նրա պահվածքի համար։ Հենրին խոստովանում է, որ սիրում է Ալեքսին ճիշտ այնպես, ինչպես Ալեքսն է սիրում նրան, բայց բացատրում է, որ իր թագավորական դիրքն իր համար անհնարին է դարձնում համասեռական հարաբերությունները։ Ալեքսն վստահեցնում է Հենրիին, որ Հենրին այնքան է սիրում իրեն, որ արժե պայքարել իրենց հարաբերությունների համար և նրանք հաշտվում են՝ հավատարիմ մնալով իրենց հարաբերություններին։

Ալեքսի ԱՄՆ վերադառնալուց կարճ ժամանակ անց Հենրիի և Ալեքսի անձնական էլեկտրոնային էջերը ջարդվում են և նամակագրությունը առցանց տեղադրվում է և լայնորեն տարածվում մամուլում։ Սպիտակ տունը և Թագավորական պալատը խզում են Հենրիի և Ալեքսի կապի բոլոր միջոցները։ Զառան կապվում է Շահանի՝ Հենրիի սպասավոր հետ, որի հետ Զառան գաղտնի սիրային կապ ուներ, ինչից հետո Հենրին և Ալեքսը վերջապես կարողանում են խոսել։ Ալեքսը անմիջապես մեկնում է Լոնդոն՝ Հենրիի հետ վերամիավորվելու համար։ Ջեյմս III թագավորը նրանց հրավիրում է հանդիպման և ասում, որ հավատում է նրանց անկեղծ սիրուն, բայց նրանք չեն կարող միասին լինել, քանի որ նրանց հարաբերությունները անհամատեղելի են թագավորական ավանդույթների հետ։ Սակայն Հենրիի քույրը՝ Բեան նկատում է Բուքինգհեմյան պալատի առջև հավաքված ամբոխին՝ ի աջակցություն նրանց և լուրեր է գտնում Անգլիայի, Ուելսի և Շոտլանդիայի խոշոր քաղաքներում նմանատիպ աջակիցների բազմության մասին։ Հենրին և Ալեքսը միասին դուրս են գալիս պատշգամբ և առաջին անգամ բացահայտորեն ողջունում են հանդիսատեսին որպես զույգ։

Ընտրությունների գիշերը Հենրին Ալեքսի հետ վերադառնում է ԱՄՆ։ Ալեքսի մոր համար Տեխասում հաղթելու Ալեքսի ծրագիրը ի վերջո հանգեցնում է նրա վերընտրմանը։ Հաղթանակը տոնելու համար Ալեքսն ու Հենրին գնում են Օսթինում Ալեքսի մանկության տանը գիշերելու, իսկ ճանապարհին նրանք շարունակում են զվարճանալ իրար հետ։

Դերասանական կազմ
----------------

* Թեյլոր Զախար Պերես՝ Ալեքս Քլերմոնտ Դիաս, ԱՄՆ նախագահի տղան
* Նիկոլաս Գալիցին՝ Արքայազն Հենրի, Բրիտանիայի Արքայազն
* Քլիֆթոն Քոլինս կրտսեր՝ սենատոր Օսկար Դիաս, Ալեքսի հայրը
* Սառա Շահի՝ Զառա Բենքսթոն, Էլեն Քլերմոնթի աշխատակազմի ղեկավարի տեղակալ
* Ռեյչել Հիլոն՝ Նորա Հոլերան, Ալեքսի լավագույն ընկերոը և ԱՄՆ փոխնախագահի թոռը
* Սթիվեն Ֆրայ՝ Թագավոր Ջեյմս III, Բրիտանիայի միապետ, Հենրիի պապիկը
* Ումա Թուրման՝ Էլեն Քլերմոնթ, ԱՄՆ առաջին կին նախագահ և Ալեքսի մայրը
* Էլլի Բամբեր՝ Արքայադուստր Բեատրիս, Հենրիի կրտսեր քույրը
* Թոմաս Ֆլին՝ Արքայազն Ֆիլիպ, Հենրիի ավագ եղբայրը
* Մալքոլմ Աթոբրահ՝ Փերսի Օքոնջո, Հենրիի լավագույն ընկերը
* Խուան Կաստանո՝ Միգել Ռամոս, քաղաքական լրագրող և Ալեքսի նախկինը
* Աքշայ Խանա՝ Շաան Շրիվիստավա, Հենրիի սպաավորը
* Անիշ Շիթ՝ Էյմի, ԱՄՆ գաղտնի գործակալ
* Շերոն Քլարկ՝ Մեծ Բրիտանիայի վարչապետ

Բացի այդ Դոնալդ Սեյջ Մաքքեյը մարմնավորում է Ջեֆրի Ռիչարդսին՝ հանրապետական թեկնածուի, որը նախագահական ընտրություններում մրցում է Էլեն Քլերմոնտի հետ, մինչդեռ Ռեյչել Մեդոուն և Ջոյ Ռիդը կատարում են իրեն դերերը։ Բնօրինակ վեպի հեղինակ Քեյսի ՄակՔուիսթոնը ֆիլմում հանդես է գալիս որպես Էլեն Քլերմոնտի ճառերի հեղինակ։

Արտադրություն
-------------

### Զարգացում

2019 թվականի ապրիլին հաղորդվել է, որ Amazon Studios-ը հաղթել է «Red, White & Royal Blue» ֆիլմի իրավունքների գնումը աճուրդում, որը արտադրվելու է Berlanti Productions-ի կողմից, նրա դուստր ձեռնարկության Berlanti-Schechter Films-ի միջոցով։ 2021 թվականի հոկտեմբերին հաղորդվել է, որ Մեթյու Լոպեսը աշխատանքի է ընդունվել Թեդ Մալաուերի կողմից սցենարի նախագիծը բեմադրելու և վերխմբագրելու համար։

### Քասթինգ

2022 թվականի հունիսին Թեյլոր Զախար Պերեսը և Նիկոլաս Գալիցինը հայտարարվեցին որպես ֆիլմի գլխավոր դերակատարներ՝ համապատասխանաբար մարմնավորելով Ալեքս Քլերմոնտ-Դիասին և արքայազն Հենրիին։ Ումա Թուրմանը հաստատվել է Էլեն Քլերմոնտի դերում։ Քլիֆթոն Քոլինս կրտսերը, Սթիվեն Ֆրայը, Սառա Շահին, Ռեյչել Հիլսոնը, Էլի Բամբերը, Անիշ Շեթը, Պոլո Մորինը հաստատվել են որպես դերասանական կազմի անամներ, հետո նաև կազմին միացել են Ահմեդ Էլհաջը և Աքշայ Խաննան։ Արտադրությունը սկսվել է նույն ամսին Մեծ Բրիտանիայում։ 2022 թվականի հուլիսին, Շերոն Քլարկը, Մալքոլմ Աթոբրան և Թոմաս Ֆլինը նույնպես հայտվել են դերասանական կազմում։

### Նկարահանումներ

Հիմնական նկարահանումները սկսվել է Միացյալ Թագավորությունում՝ 2022 թվականի հունիսին և ավարտվել օգոստոսին։

Պարային տեսարանում ներկայացված է Վիկտորիայի և Ալբերտի թանգարանի քանդակների պատկերասրահը։ Տեսարանում ընդգծված է Իվան Մեշտրովիչի «Բանովիչ Ստրահինիայի իրանը» քանդակը։

Երաժշտություն
-------------

Drum & Lace-ը գրել է ֆիլմի երաժշտությունը։ Սաունդթրեք ալբոմը թողարկվել է 2023 թվականի օգոստոսի 11-ին Lakeshore Records-ում։:

Ալբոմում տեղ են գտել արտիստներ Վագաբոնի և Օլիվեր Սիմի երգերը։ Վագաբոնի «If I Loved You»-ն թողարկվել է որպես գովազդային սինգլ՝ 2023 թվականի հուլիսի 26-ին։ Այն «Կարուսել» մյուզիքլի համանուն երգի քովերն է։ Դրան հաջորդել է Սիմի «Fruit» («Red, White & Royal Blue» տարբերակը)՝ 2023 թվականի օգոստոսի 3-ին։ Դա նրա 2022 թվականին թողարկված «Hideous Bastard» ալբոմի համանուն երգի նվագախմբային տարբերակն է։

Թողարկում
---------

«Կարմիր, Սպիտակ և Թագավորական կապույտ» ֆիլմի համաշխարհային պրեմիերան տեղի է ունեցել 2023 թվականի հուլիսի 22-ին՝ Լոնդոնի BFI IMAX կինոթատրոնում, թեև նրա գլխավոր դերասանները բացակայել էին 2023 SAG-AFTRA գործադուլի պատճառով։ Մեթյու Լոպեսը արտադրության միակ անդամն է եղել, որը ներկա է գտնվել, սակայն չի քայլել կարմիր գորգի վրայով և հարցազրույցներ չի տվել, քանի որ նա նույնպես մասնակցում էր գործադուլին՝ որպես Ամերիկայի գրողների գիլդիայի անդամ։

Ֆիլմը թողարկվել է Amazon Prime Video-ում՝ 2023 թվականի օգոստոսի 11-ին։ Պրեմիերայից հետո՝ հանգստյան օրերին այն ամբողջ աշխարհում ամենաշատ դիտված ֆիլմն է եղել հարթակում և ըստ Prime Video-ի նոր բաժանորդների «հսկայական ալիք» է առաջացրել։

Ընդունում
---------

Կարծիքների ագրեգատոր «Rotten Tomatoes» կայքում ֆիլմն ունի 75% հավանության վարկանիշ՝ հիմնված 114 գրախոսականների վրա՝ միջինը 6,3/10 գնահատականով։ Կայքի քննադատների կոնսենսուսում ասվում է՝ «Զվարժալի և գրավիչ ֆիլմը կենսուրախ ռոմ-կոմ է, որն ունի ինքնատիպություն և անցում չի կատարում որևէ կարծրատիպերի» «Metacritic» կայքը, որն օգտագործում է միջին ընդհանուր հաշվարկ, ֆիլմին 100-ից 62 գնահատական է տվել՝ հիմնվելով 25 քննադատների վրա, ինչը ցույց է տալիս «ընդհանուր առմամբ բարենպաստ» գրախոսություններ։ Prime Video-ն հայտնել է, որ ֆիլմի վարձույթում հայտնվելուց հետո առաջին շաբաթվա ընթացքում այն հայտնվել է հարթակի ամենադիտված ռոմանտիկ կատակերգությունների թոփ եռյակում։

«CNN Entertainment»-ից Բրայան Լոուրին հայտարարել է, որ ֆիլմը «իր էությամբ հեքիաթային վեպ է, միայն այն տարբերությամբ, որ խնդիրը ոչ թե սովորական չար խորթ մայրն է կամ չար կախարդը, այլ այն ինչ տեղի է ունենում, երբ իսկական սերը գտնում է երկու արքայազնի, այլ ոչ թե մեկին»։ *The New York Times*-ից Էմի Նիկոլսոնը գրել է՝ «Դա հնչում է ֆանֆիկի նման և երևում է նաև այդպիսին հատկապես, երբ Գալիցինը ամոթխած իջեցնում է կզակը, դա դիմագծերի ջղաձգում է, որը արքայադուստր Դիանան փոխանցել է իր տղաներին։ Ինչպես յուրաքանչյուր ռոմանտիկ ֆիլմում նույնպես կա «տրանսատլանտիկ ծովային աղ», նորեկ ռեժիսոր ТՄեթյու Լոպեսը ստիպում է մեզ երկրպագել լկտի զույգի մրցակցությունից դեպի անկողնային ռոմանտիկ զույգ դառնալուն, ինչին նաև խթանում է օպերատոր Սթիվեն Գոլդբլաթը, որը գլխավոր հերոսներին նկարահանում է այնպիսի մեծ հիացմունքով, որ տպավորություն է ստեղծվում թե նրանք կթեքվեն տեսախցիկի կողմը և կփոխանցեն ձեզ օծանելիքի շիշ։ Նրանց խաղային քիմիայի շնորհիվ մենք վաճառված ենք»։ Սակայն նաև քննադատել է մի քանի «թատերական գերբեմադրված զարգացումներ»։ The Observer-ից Ուենդի Էյդ-ը ֆիլմին շնորհել է հինգ աստղերից երեքը՝ անվանելով այն «այնքան հարթ և հղկված, որ թվում է, թե այն ավելի շատ մոլուցքով է կառավարվում միկրո մակարդակում, քան ռեժիսուրայով»։ Այնուամենայնիվ բարձր է գնահատել Զախար Պերեսի և Գալիցինի խարիզման և նրանց վերագրել ֆիլմի գրավչությունը՝ «Պարզվում է, որ երկու անհավանական գեղեցիկ տղաների դիտելը, որոնք միմյանց վրա նայում են կովի աչքերով, կարող է պարզապես էսկապիզմական ընթերցանություն լինել, որն այժմ մեզ անհրաժեշտ է»։

«New York Post»-ի լրագրող Լորեն Սարները կարծիք է հայտնել ֆիլմի մասին, ըստ նրա ֆիլմը «մի քանի մեծ թերություններ ունի, բայց այն զվարճալի և ռոմանտիկ ռոմ-կոմ է»:Կոշտ քննադատության է ենթարկել Թուրմանի կատարումը (անվանելով այն «կարիերայում ամենավատը»), նրա Տեխասի առոգանությունը և նրա կերպարը, բայց գովաբանել է Զախար Պերեսի և Գալիցինի կատարումները։ Սարները նաև նկատել է արքայազն Հենրիի և արքայազն Հարրիի նմանությունը՝ երկու արքայազններն էլ պահեստային թագաժառանգ են և նրանց սիրավեպերը ամերիկացի սիրեկանների հետ հանգեցնում են իրենց ավագ եղբայրների հետ հարաբերությունների սրմանը։

«The Independent»-ից Ջեսսի Թոմփսոնը ֆիլմին շնորհել է հինգ աստղերից երեքը՝ նկարագրելով այն որպես «սկզբում չարամիտ և սրամիտ, բայց հետո այն դառնում է անհետաքրքիր, քանի որ այն անցում է կատարում սերիալային ռեժիմին», լրացուցիչ համեմատություն կատարելով «Թագը» հեռուստասերիալի և «Արքայազն Հարրիի մեդիաշրջագայության» հետ և նշելով «ֆիլմում տիրող տիրլիբերալ ֆանտազիայի մթնոլորտը»։ Նա Զախար Պերեսի և Գալիցինի դերասանական խաղը բնութագրել է որպես «անհեթեթ [լավ]... ինչպես Դիսնեյի արքայադուստրերը մուլտֆիլմից, որոնք վերածվել են մարդկանց», իսկ Թուրմանի կատարումը որպես «հիասքանչ»։ «The Guardian»-ից Բենջամին Լին ֆիլմին շնորհել է հինգ աստղերից երկուսը և ասել, որ այն «բարի մտադրություններով լի, բայց ծեծված է»՝ գրելով, որ «Ֆիլմը պարզապես այն զվարճալի, ուղեղ անջատող խառնաշփոթը չէ, որը կարող էր լինել, ցանկացած գովասանք ուղղված է գաղափարին, այլ ոչ թե կատարմանը»։ BBC-ի թղթակից Լուի Սթեյփլսը կարծիք է հայտնել, որ «ճռճռան» բանաձևային սցենարը «հաճախ հնչում է, թե այն գրված է ChatGPT-ի կողմից», քննադատել է ֆիլմի բացահայտ թեքումը «անգլո-ամերիկյան հարաբերությունների հորինված առանձնահատկություններին» և բրիտանացիների և ամերիկացիների կարծրատիպերին։ Նա այն բացասաբար համեմատել ՝ «Արքայադստեր օրագրերը» (2001), «Միշտ միայնակ» (2021), «Սուրբ ծննդյանը նախորդող արքայազնը» (2019), «Հրե կղզի» (2022) և «Ընկերներ» (2022) ֆիլմերի հետ, իսկ հետո հավելել՝ «Եթե դուք փնտրում եք ֆիլմ գեղեցիկ տղամարդկանց մասին՝ կատարյալ մազերով և քանդակված որովայնով, որը ձեզնից շատ բան չի պահանջում, ապա այն կարող է ձեզ համար լինել։ Բայց եթե դուք ակնկալում եք, որ դա ինչ-որ բան կլինի ռոմանտիկ կատակերգությունների շարքից, որոնք բարձր ծիծաղ են առաջացնում և իրականում ինչ-որ հետաքրքիր բան են ասում հարաբերությունների մասին, կամ ինչ-որ այլ բան, քան ծույլ կլիշեները, ապա դուք թագավորական հիասթափություն կզգաք։

Ծանոթագրություններ
------------------

1. ↑  Internet Movie Database — 1990.
2. ↑  Internet Movie Database — 1990.
3. 1 2 3 4 5 6 7
4. 1 2 3 4 5 6  Tinoco, Armando (2023 թ․ հունիսի 12). «*Red, White & Royal Blue*: First Look Photos Of Prime Video's Gay Rom-Com Film Adaptation». *Deadline Hollywood*. Վերցված է 2023 թ․ հունիսի 15-ին.
5. ↑  Poznanski, Renée (2016 թ․ սեպտեմբերի 27). «Leff, Lisa Moses**The Archive Thief: The Man Who Salvaged French Jewish History in the Wake of the Holocaust**New York: Oxford University Press 304 pp. $29.95, ISBN 978-0199380954 Publication Date: July 2015». *History: Reviews of New Books*. **44** (6): 173–174. doi:10.1080/03612759.2016.1225476. ISSN 0361-2759.
6. ↑  Donnelly, Matt (2022 թ․ հունիսի 1). «Amazon's Gay Rom-Com 'Red, White & Royal Blue' Finds Leads in Taylor Zakhar Perez, Nicholas Galitzine». *Variety* (ամերիկյան անգլերեն). Վերցված է 2022 թ․ հունիսի 2-ին.
7. ↑  Grobar, Matt (2022 թ․ հունիսի 1). «Taylor Zakhar Perez, Nicholas Galitzine To Topline Amazon Rom-Com 'Red, White & Royal Blue' From Director Matthew López; Clifton Collins Jr. Stephen Fry & Sarah Shahi Also Set». *Deadline* (ամերիկյան անգլերեն). Վերցված է 2022 թ․ հունիսի 2-ին.
8. 1 2  @RWRBonPrime (July 24, 2023). «america, this is \*my\* first family. #RWRBMovie» (Թվիթ). Վերցված է July 25, 2023-ին – via Թվիթթեր.
9. ↑  
H. Lea (2022 թ․ օգոստոսի 12). «Stephen Fry talks about his role in the *Red White and Royal Blue* movie». *Q+*. Վերցված է 2023 թ․ հուլիսի 6-ին.
10. ↑  @RWRBonPrime (July 25, 2023). «oh, this is the royal family? i'm sat. #RWRBMovie» (Թվիթ). Վերցված է 2023-08-10-ին – via Թվիթթեր.
11. ↑  Gibson, Kelsie (2023 թ․ ապրիլի 26). «Everything to know about Amazon Prime Video's *Red, White & Royal Blue* film». *People*. Վերցված է 2023 թ․ ապրիլի 29-ին.
12. ↑  Stroude, Will (2023 թ․ հուլիսի 25). «Trans *Red, White & Royal Blue* star Aneesh Sheth says the LGBTQ+ romantic comedy 'changed her life'». *PinkNews*. Վերցված է 2023 թ․ օգոստոսի 12-ին.
13. ↑  Fleming, Mike Jr. (2019 թ․ ապրիլի 10). «Amazon Studios, Berlanti Productions Win Casey McQuiston Novel *Red White & Royal Blue*». *Deadline Hollywood*. Վերցված է 2023 թ․ ապրիլի 29-ին.
14. ↑  Lang, Brent (2021 թ․ հոկտեմբերի 1). «Tony Winner Matthew López to Make Directorial Debut With LGBTQ+ Romance *Red, White & Royal Blu* (Exclusive)». *Variety*. Վերցված է 2023 թ․ ապրիլի 29-ին.
15. ↑  «*Red, White & Royal Blue*». *Writers Guild of America*. Վերցված է 2023 թ․ ապրիլի 29-ին.
16. 1 2  Donnelly, Matt (2022 թ․ հունիսի 1). «Amazon's Gay Rom-Com *Red, White & Royal Blue* Finds Leads in Taylor Zakhar Perez, Nicholas Galitzine». *Variety*. Վերցված է 2022 թ․ հունիսի 2-ին.
17. ↑  Grobar, Matt (2022 թ․ հունիսի 2). «*Red, White & Royal Blue*: Uma Thurman To Play U.S. President In Amazon's Rom-Com Based On Casey McQuiston Novel». *Deadline Hollywood*. Վերցված է 2022 թ․ հունիսի 2-ին.
18. ↑  Grobar, Matt (2022 թ․ հունիսի 1). «Taylor Zakhar Perez, Nicholas Galitzine To Topline Amazon Rom-Com *Red, White & Royal Blue* From Director Matthew López; Clifton Collins Jr. Stephen Fry & Sarah Shahi Also Set». *Deadline Hollywood*. Վերցված է 2022 թ․ հունիսի 2-ին.
19. ↑  Jackson, Angelique (2022 թ․ հուլիսի 13). «Sharon D Clarke, Thomas Flynn and Malcolm Atobrah Join Matthew López's Rom-Com *Red, White & Royal Blue*». *Variety*. Վերցված է 2022 թ․ հուլիսի 13-ին.
20. ↑  Grobar, Matt (2022 թ․ հունիսի 1). «Taylor Zakhar Perez, Nicholas Galitzine To Topline Amazon Rom-Com *Red, White & Royal Blue* From Director Matthew López; Clifton Collins Jr. Stephen Fry & Sarah Shahi Also Set». *Deadline Hollywood*. Վերցված է 2022 թ․ նոյեմբերի 16-ին.
21. ↑  Maskell, Emily (2022 թ․ օգոստոսի 15). «*Red, White & Royal Blue* stars confirm filming has wrapped on gay rom-com». *Attitude*. Վերցված է 2022 թ․ օգոստոսի 16-ին.
22. ↑
23. ↑
24. ↑
25. ↑  Jovović, Pero (2023 թ․ օգոստոսի 23). «U gej filmu koji je zaludeo svet glavni glumci oduševljeni "Torzom Banović Strahinje" i jugoslovenskim skulptorom Ivanom Meštrovićem FOTO». *Nova.rs* (սերբերեն). Վերցված է 2023 թ․ սեպտեմբերի 12-ին.
26. ↑  «Srbi tvrde da kipar Meštrović nije Hrvat nego 'Jugosloven i Srbin'. U sve su upetljali i gay film, evo suludog tumačenja». *Slobodna Dalmacija* (խորվաթերեն). 2023 թ․ օգոստոսի 23. Վերցված է 2023 թ․ սեպտեմբերի 12-ին.
27. ↑  «Drum & Lace Scoring Matthew López's 'Red White & Royal Blue'». *Film Music Reporter*. 2023 թ․ ապրիլի 14. Վերցված է 2023 թ․ օգոստոսի 5-ին.
28. ↑  «'Red, White & Royal Blue' Soundtrack Album Announced». *Film Music Reporter*. 2023 թ․ հուլիսի 27. Վերցված է 2023 թ․ օգոստոսի 5-ին.
29. ↑  «If I Loved You (From the Amazon Original Movie "Red, White & Royal Blue")». 2023 թ․ հուլիսի 26. Վերցված է 2023 թ․ օգոստոսի 5-ին – via YouTube.
30. 1 2  Lynch, Joe (2023 թ․ օգոստոսի 8). «Why the 'Red, White & Royal Blue' Soundtrack Doesn't Exactly Follow the Book». *Billboard* (ամերիկյան անգլերեն). Վերցված է 2023 թ․ սեպտեմբերի 10-ին.
31. ↑  «27 New Songs Out Today». *BrooklynVegan*. 2023 թ․ օգոստոսի 4. Վերցված է 2023 թ․ օգոստոսի 4-ին.
32. ↑  Bamigboye, Baz (2023 թ․ հուլիսի 28). «Breaking Baz: Empty Red Carpet For London Premiere Of 'Red, White & Royal Blue' Amid Strikes; Stars Absent, Writer-Director Poses With Back To Camera». *Deadline Hollywood*. Վերցված է 2023 թ․ հուլիսի 28-ին.
33. ↑  Franklin, McKinley (2023 թ․ հուլիսի 6). «'Red, White & Royal Blue' Trailer: Taylor Zakhar Perez and Nicholas Galitzine Heat Up the Palace in Gay Royal Romance». *Variety*. Վերցված է 2023 թ․ օգոստոսի 5-ին.
34. ↑  Campione, Katie (2023 թ․ օգոստոսի 16). «*Red, White & Royal Blue* Becomes Prime Video's No. 1 Movie Globally In Premiere Weekend». *Deadline Hollywood*. Վերցված է 2023 թ․ օգոստոսի 17-ին.
35. 1 2  «'Red, White & Royal Blue' Is No. 1 Worldwide on Prime Video, Sparks 'Huge Surge' of New Subscribers». *People*. 2023 թ․ օգոստոսի 17.
36. ↑  «Red, White & Royal Blue» (movie). red\_white\_and\_royal\_blue. `{{cite web}}`: Missing or empty `|url=` (օգնություն); Unknown parameter `|publisher_hide=` ignored (օգնություն)
37. ↑  «Red White & Royal Blue» (movie). red-white-royal-blue. `{{cite web}}`: Missing or empty `|url=` (օգնություն); Unknown parameter `|publisher_hide=` ignored (օգնություն)
38. ↑  Lowry, Brian (2023 թ․ օգոստոսի 10). «'Red, White & Royal Blue' gives the US-UK relationship a rom-com twist». *CNN Entertainment*. Վերցված է 2023 թ․ օգոստոսի 25-ին.
39. ↑  Nicholson, Amy (2023 թ․ օգոստոսի 10). «'Red, White & Royal Blue' Review: Keep Calm and Pine On». *The New York Times*. Վերցված է 2023 թ․ օգոստոսի 25-ին.
40. ↑  Ide, Wendy (2023 թ․ օգոստոսի 13). «Red, White & Royal Blue review – enemies become lovers in super-slick queer romance». *The Observer*. Վերցված է 2023 թ․ օգոստոսի 25-ին.
41. ↑  Sarner, Lauren (2023 թ․ օգոստոսի 13). «'Red, White and Royal Blue' is a cute rom-com with an awful Uma Thurman». *New York Post*. Վերցված է 2023 թ․ օգոստոսի 25-ին.
42. ↑  Thompson, Jessie (2023 թ․ օգոստոսի 11). «Red, White & Royal Blue review – Think Meghan and Harry: The Movie… but gay». *The Independent*. Վերցված է 2023 թ․ օգոստոսի 25-ին.
43. ↑  Lee, Benjamin (2023 թ․ օգոստոսի 11). «Red, White and Royal Blue review – bland gay romance opts for beige». *The Guardian*. Վերցված է 2023 թ․ օգոստոսի 25-ին.
44. ↑  Staples, Louis (2023 թ․ օգոստոսի 10). «Red, White & Royal Blue is 'a royal disappointment'». *BBC*. Վերցված է 2023 թ․ օգոստոսի 25-ին.

Արտաքին հղումներ
----------------

* «Կարմիր, սպիտակ և թագավորական կապույտ»(անգլ.) ֆիլմը Internet Movie Database կայքում

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AlloCiné · ČSFD · Internet Movie Database · Metacritic · Rotten Tomatoes |

 |